[{"text_idx": "#000000", "text": "Bixente Barandiaran: Arrasateko azken errementaria"}, {"text_idx": "#000001", "text": "Joan den mendeko industrializazioaren eraginez, gure herrietan funtsezkoak izan diren hainbat eta hainbat ogibide desagertuz joan dira eta, horiekin batera, hamaika jakintza eta istorio. Horregatik, erakusketa honekin, errementari eta perratzailearen ofizioaren nondik norakoak gerturatzea gura da Bixente Barandiaranen bildumaren bitartez, izan ere, ezagutza eta bizimodu hauek babestu beharreko ondare dira."}, {"text_idx": "#000003", "text": "Bezero asko izan zituen Bixentek urte hauetan zehar eta aipatzekoak dira, adibidez, Monterrongo kondearentzako egin zituen forjazko elementuak, gaur egun ere ikusgai daudenak Monterrongo jauregian."}, {"text_idx": "#000004", "text": "Barandiaran 2001. urte arte aritu zen errementari lanean eta ofiziotik erretiratzea erabaki zuenean, 90 urterekin, Arrasateko Udalari eman zion oinordetzan bere tailerra osatzen zuten 600 pieza baino gehiagoko ondarea."}, {"text_idx": "#000007", "text": "Eskerrak eman gura dizkiegu Bixente Barandiarani eta bere senideei, eskuzabaltasunez herriari emandako ondare honengatik; Udalaren aldetik ahalegintzen ari gara merezi duen zabalkundea ematen."}, {"text_idx": "#000011", "text": "Lehenik, Mentu hurbileko ikuspegitik ezagutzeko eta XX.mendeko Arrasateko testuinguru nahasian kokatzeko abagunea egongo da denbora lerro baten bidez.\nErakusketaren elementu zentrala sutegia izango da, izan ere, honen inguruan garatzen zen tailerreko lan prozesu guztia.\nPerratzaile ofizioaren nondik norakoak ere aurkeztuko dira.\nTarte berezi bat eskainiko zaio Arrasaten hainbat mendez hain garrantzitsua izan zen metalgintzaren industriari, bide batez Bixenteren ofizioaren aintzinatasuna agerian uzteko eta Arrasateko industria garaikidearen sustraiak nondik datozen ikusteko."}]